 Kalaguurka: Kalaguurku waa in uu dhamaadaa August 20, 2012 waana in loo gudbaa dawlad joogta ah, dimoqoraadi ah, islamarkaasna Islaamka ku salaysan; baahi ayaa loo qabaa dawlad shaqaynaysa, xoog leh, cadaalad ah; hayadaha dawladda oo dhan waa in ay hogaamiyaan dad karti u leh; odayaasha dhaqanku waa in ay marjac u noqdaan dawladda oo loo sameeyaa aqal labaad oo Baarlamaanka ka jira; ka soo qayb-galayaasha shirku waxay ku baaqayaan in la abuuro nidaam siyaasadeed oo xisbiyo badan iyo hab la isku doorto leh, xisbi walibana waa inuu taageerayaal ku leeyahay dhammaan gobollada Soomaaliya; Soomaalidu waa siman tahay sidaa awgeed eex, qabyaalad iyo nin-jeclaysi waa inuu dhamaado; afka Soomaaligu wuxuu ka kooban yahay laba Maay iyo Maxaa Tiri warbaahinta dawladduna waa inay wararka ku sii deysaa labadaba; dawladda Soomaaliyeed waa inay la dagaallantaa musuqmaasuqa; shirweynuhu wuxuu ku taliyey in la kordhiyo tirada xubnaha Baarlamaanka oo hadda 225 ah, loona bedelo 275; shaqada ay leeyihiin guddiga farsamada waa in lagu noqdo. 